Krakers slaan toe op Microsoft-gebruikers se e-posse - Tegnologie - Republikein
Spotprent vir 3 Julie 2019
Monday, July 08th, 11:11:28
17 April 2019 | Tegnologie
Microsoft het bevestig ’n “beperkte aantal” gebruikers van sy e-posdienste se rekeninge is deur kuberkrakers binnegedring.
Dit sluit in persone met ’n @msn.com-, @outlook.com- en @hotmail.com-e-posadres.
Kuberkrakers het toegang tot gebruikers se inligting gekry deur ’n agent van Microsoft se kliëntediensafdeling se rekening te kraak.
Microsoft sê hy is nie seker watter data die kuberkrakers gesien het of wat hulle daarmee gemaak het nie, maar hy raai almal wat geraak is aan om hul wagwoorde te wysig.
Volgens ’n e-pos wat Microsoft aan gebruikers gestuur het oor die voorval, het kuberkrakers moontlik toegang gehad tot ’n verskeidenheid persoonlike inligting, insluitend mense se e-posadresse, sowel as die adresse van mense met wie hulle gereeld korrespondeer.
Die krakers het wel nie toegang gehad tot aanhangsels aan e-posse of enige aanmeldbesonderhede nie, berig Tech Crunch.
Microsoft het die kuberkrakers intussen in hul spore gestuit en die rekeninge is weer beveilig, hoewel die maatskappy gebruikers aanraai om maar steeds ’n nuwe wagwoord te kies.
Die maatskappy sê in ’n verklaring hy vermoed die kuberkrakers gaan die inligting gebruik om gemorspos aan meer mense te stuur danksy al die e-posadresse wat tydens die aanval bekom is.
“Wees daarom op die uitkyk vir e-posse van misleidende domeinname of e-posse wat betaling of ander persoonlike inligting vra,” waarsku Microsoft.
Dit is nog nie bekend in watter land die aanval plaasgevind het of waar diegene wat geraak is, woon nie.
Sou die gebruikers in Europa woon, beteken dit Microsoft kan vervolg word onder die Europese Unie se nuwe databeskermingswette wat in Mei verlede jaar in werking getree het.
Microsoft kan ’n massiewe boete opgelê word sou owerhede in die EU bevind die maatskappy het nie genoeg gedoen om gebruikers se persoonlike inligting teen die lang vingers van kuberkrakers te beskerm nie.
Volgens Microsoft het die aanval tussen 1 Januarie en 28 Maart plaasgevind. Die maatskappy het eers daarna daarvan bewus geword en die verdere uitbuiting van gebruikers se data gekeer. – Netwerk24
Voortrekker: “Namibië nie ’n desperate land”
Henriette Lamprecht - ‘n Wêreldbekende omgewingsaktivis het nou ook sy stem by die oproer oor die skietdood van Namibië se ikoniese ou olifantbul, Voortrekker, gevoeg,...
Dís hoekom amptenare nie verhogings kry
11 ure gelede | Arbeid
Elvira Hattingh - Dit sal onverantwoordelik wees indien die regering salarisverhogings aan staatsamptenare toestaan kort ná ‘n noodtoestand weens droogte aankondig is en burgers vir...
Nadja Namibië se mooiste
Mej. Namibie 2019, Nadja Breytenbach (middel), is Saterdagaand tydens ’n glansgeleentheid in die hoofstad gekroon. Haar eerste prinses is Julita-Kitwe Mbangula (links) en Johanna Swartbooi...
Weer vir 8 Julie
BINNELAND: Sonnig en matig in die Suide, Ooste en Sentrale gedeeltes, andersins sonnig en warm tot baie warm. KUS: Gedeeltelik bewolk en koel tot warm...
/Khowese kry nuwe hoofman
11 ure gelede |
Mnr. Hendrik Ismael Witbooi is Saterdag by die Gibeon-nedersetting in die Hardapstreek as die /Khowese(Witbooi)-stam se negende hoofman (gaob) aangewys. Ismael volg die ontslape hoofman...
D-Dag vir Katrina
Denver Kisting – Die minister van onderwys, kuns en kultuur, me. Katrina Hanse-Himarwa, hoor na verwagting vandag of die hoërhof reken sy is skuldig aan...
Vrae oor RCC-salarisse
Augetto Graig en Ogone Tlhage - Byna 400 werknemers van die Paaiekontrakteursmaatskappy (RCC) wag in spanning om te hoor of hulle vadeesmaand betaal gaan word....
Die jeug is Namibië se grootste hulpbron
Henriette LamprechtNamibië se jeugdige bevolking is die land se grootste hulpbron. Sou dié hulpbron nie doeltreffend ondersteun word nie, laat dit reusegapings in die produktiewe...
Dit raak warmer én kouer
Die European Centre for Medium-Range Weather Forecasts (ECMWF) sê die afgelope Junie was die warmste wêreldwyd sedert 1979. Volgens dié weerkundiges was wêreldwye temperature vir...